Օրեր առաջ Սյունիքի մարզի սահմանապահ Շուռնուխ գյուղ էին ժամանել մոտ 10 ԼԳԲՏ-ականներ՝ խմբակային հավաք կազմակերպելու անվան տակ: Գյուղի անդորրն ու հասարակական կարգը խախտելու, խուլիգանական դրսեւորումների եւ գյուղացիների պատիվն ու արժանապատվությունը վիրավորելու համար էլ շուռնուխցի կանայք եւ դեռահաս երեխաները վրդովվել եւ անցել էին ինքնապաշտպանության՝ դուրս հրավիրելով ԼԳԲՏ-ականներին իրենց գյուղից: Միջադեպին արձագանքել էր Մարդու իրավունքների պաշտպանի գրասենյակը, ԱՄՆ դեսպանատունը եւ ԼԳԲՏ-ական կազմակերպությունները: Սակայն, սա դեռ ամենը չէ, միջադեպից հետո էլ պարզվում է՝ ԼԳԲՏ-ական շուռնուխցի Հայկ Հակոբյանի ծնողները, որոնց տանն էլ կազմակերպվել էր համասեռամոլների հավաքը, սկսել են անհանգստացնել շուռնուխցիներին: Գյուղի բնակիչ ՎԱՐՎԱՌԱ ԱԼԵՔՍԱՆՅԱՆԸ պատմեց, որ Գարուշ Հակոբյանը (համագյուղացի ԼԳԲՏ-ական Հայկ Հակոբյանի հայրը, - հեղինակ) զանգել է իրենց գյուղացի Հասմիկին ու անշնորք խոսքեր ասել, թե մոմեր վառես, կգամ ճակատիդ կթքեմ: